آمریکا، سوریه‌نین منبج بؤلگه‌‌سی مسئله‌سین‌ده آنلاشماق مقصدیله تورکیه ایله دانیشیقلارین داوام ائتدیگینی سؤیله‌دی.
خاریجی ایشلر باخانلیغی سؤزچوسو هدر ناوئرت، باخانلیقدا‌کی گونده‌لیک مطبوعات بیلگیلندیرمه‌سینده تورک سلاح‌لی گوج‌لرینین سوریه‌نین عفرین بؤلگه‌سین‌ده بؤلوجو ترور هؤرگوتو پ‌کاکا/کاج‌کا/پ.ی.د-ی.پ.گ و داعش عضولرینی ائتکیسیزلش‌دیرمک، دوست و قارداش بؤلگه خالقینی باسقی و ظلم‌دن قورتارماق اوچون باشلاتدیغی زیتون بوداغی عملیاتی و منبج قونوسون‌داکی گؤروشمه‌لره دایر دانیشدی.
ناوئرت،
"تورکیه ایله منبج مسئله‌سین‌ده بیر چوخ گؤروشمه‌لر گئچیریریک. بیر آنلاشمایا گلمک اوچون هله ده چالیشیریق" دئدی.
ناوئرت، عفرین ایله باغلی بیر سوالا،
"بیلدیگینیز کیمی بیز عفرین بؤلگه‌سین‌ده عملیات ائتمیریک، اورا عملیات ساحه‌میز دئییل" دئدی.
بو آرادا، آمریکالی اوست سویه بیر یئتکی‌لی، ایکی اؤلکه نماینده هیاتلری آراسین‌دا ۱۹ مارس‌دا گئچیریلمه‌سی پلانلاشدیریلان سوریه توپلانتیسینین مارسین ۲۱ینده گئچیریله‌جگینی بیلدیردی.
سوریه‌نین منبج بؤلگه‌سی آمریکا دستک‌لی بؤلوجو ترور هؤرگوتو پ‌کاکا/پ.ی.د-ی.پ.گ‌نین ایشغالی آلتین‌دا. آمریکانین داعش ایله مباریزه بهانه‌سی ایله بؤلگه‌یه یئرلشدیردیگی تروریستلرین داعش سونراسی بؤلگه‌نی ترک ائد‌جکلرینه دایر وئردیگی سؤزلری یئرینه گتیرممیش اولماسی، تورکیه-آمریکا مایلیشکیلرینی اولومسوز ائتکیله‌ییر.
